## Uredba o ograničenju u uporabi radijskih frekvencija

### NN 66/1995 (15.9.1995.), Uredba o ograničenju u uporabi radijskih frekvencija

# VLADA REPUBLIKE HRVATSKE

Na temelju članka 29. stavka 2. Zakona o telekomunikacijama ("Narodne
novine", broj 53/94), Vlada Republike Hrvatske je na sjednici održanoj
14. rujna 1995. godine donijela

## UREDBU

### O OGRANIČENJU U UPORABI RADIJSKIH FREKVENCIJA

SADRŽAJ UREDBE

Članak 1.

Ovom se Uredbom utvrduju način i uvjeti pod kojima se može vremenski
ograničiti ili uskratiti pravo uporabe ili izmijeniti dodijeljena frekvencija
zbog svrsishodne uporabe radijske frekvencije kao ograničenog prirodnog
dobra, kada je to nužno radi uskladivanja uporabe radijskih frekvencija
na međunarodnoj razini.

PRIMJENA UREDBE

Članak 2.

(1) Ova se Uredba primjenjuje na uvjete uporabe radijske postaje za
koju je izdana dozvola i kojoj je time dodijeljena odredena radijska frekvencija
ili radijski kanal radi uporabe pod točno određenim uvjetima.

(2) Iznimno od odredbe iz stavka 1. ovoga članka, glede vremenskog ograničenja
uporabe radijske frekvencije, ova Uredba se primjenjuje i prigodom izdavanja
dozvole za radijsku postaju i prigodom produljenja valjanosti dozvole za
radijsku postaju.

NAČIN OGRANIČENJA

Članak 3.

(1) Vremensko ograničenje uporabe radijske frekvencije i izmjena dodijeljene
radijske frekvencije ostvaruje se izdavanjem nove dozvole za radijsku postaju
s izmijenjenim uvjetima uporabe.

(2) Pravo uporabe radijske frekvencije uskraćuje se trajnom zabranom
uporabe radijske postaje, to jest ukidanjem dozvole za radijsku postaju.

(3) Ministarstvo pomorstva, prometa i veza, čim sazna da su nastupile
ili da će nastupiti okolnosti iz članka 4., 5. ili 6. ove Uredbe mora pismeno,
unaprijed, izvijestiti vlasnika radijske postaje na koju se te okolnosti
odnose i mora navesti krajnji rok u kojem se treba provesti ograničenje
uporabe radijske frekvencije ili izmjena dodijeljene frekvencije ili uskratiti
pravo uporabe radijske frekvencije.

UVJETI ZA VREMENSKO OGRANIČENJE UPORABE RADIJSKE FREKVENCIJE

Članak 4.

Uporaba radijske frekvencije može se vremenski ograničiti u sljedećim
slučajevima:

1. u slučaju ratne opasnosti, rata, elementarnih nepogoda, te potrebe
spašavanja ljudskih života i imovine većih razmjera;

2. ako radijska postaja stvara štetnu smetnju radijskoj komunikaciji
za potrebe službi iz članka 29. stavka 3. Zakona o telekomunikacijama,
dok se ne izmijene uvjeti iz dozvole za tu radijsku postaju, kako je propisano
člankom 32. istoga Zakona;

3. ako je, prigodom izdavanja dozvole za radijsku postaju ili prigodom
produljenja valjanosti dozvole za radijsku postaju izvjesno da će, u dogledno
vrijeme, doći do izmjena u načelima za dodjelu radijskih frekvencija, određenih
člankom 4. Pravilnika o namjeni radio-frekvencijskog spektra i dodjefi
radijskih frekvencija ("Narodne novine", broj 14/95).

UVJETI ZA IZMJENU DODIJELJENE RADIJSKE FREKVENCIJE

Članak 5.

Dodijeljena radijska frekvencija može se izmijeniti u sljedećim slučajevima
:

1. ako se, prigodom prijave i uvođenja u glavni registar frekvencija
u Međunarodnoj telekomunikacijskoj udruzi, ocijeni da nije ostvaren zahtjev
za elektromagnetskom kompatibilnošću;

2. ako se, radi ostvarenja novih tehnoloških dostignuća, ukaže potreba
pronalaženja racionalnijeg, učinkovitijeg i ekonomičnijeg rješenja u uporabi
radio-frekvencijskog spektra;

3. ako je, zbog promjena u načelima za dodjelu radijskih frekvencija
i članka 4. Pravilnika o namjeni radio-frekvencijskog spektra i dodjefi
radijskih frekvencija, a radi nesmetanog funkckoniranja radijskih komunikacija,
nužno izmijeniti dodijeljenu radijsku frekvenciju prije isteka roka valjanosti
dozvole za tu radijsku postaju.

UVJETI ZA USKRAĆENJE PRAVA NA UPORABU RADIJSKE FREKVENCIJE

Članak 6.

(1) Pravo na uporabu radijske frekvencije može se uskratiti prigodom
produljenja roka valjanosti dozvole za radijsku postaju kako je predviđeno
odredbom iz članka 31 stavka 5. Zakona o telekomunikacijama, ako je tehnički
i gospodarski opravdano, da se potreba za komunikacijom, koja se ostvaruje
putem te radijske postaje, zadovolji ponudom vlasnika javnih telekomunikacija,
ili ako su promijenjena načela za dodjelu radijskih frekvencija iz članka
4. Pravilnika o namjeni radio-frekvencijskog spektra i dodjeli radijskih
frekvencija, pa daljnja uporaba te radijske frekvencije ne bi bila u skladu
s tim Pravilnikom, a nema tehničke mogućnosti za izmjenu dodijeljene frekvencije.

(2) Pravo na uporabu radijske frekvencije može se uskratiti pod uvjetima
iz stavka 1. ovoga članka i prije isteka roka valjanosti dozvole za radijsku
postaju, ako se radom te radijske postaje stvara štetne smetnjea radijskoj
komunikaciji za potrebe službi iz članka 29. stavka 3. Zakona o telekomunikacijama.

(3) Odredbe iz stavaka 1. i 2. ovoga članka ne odnose se na pravo uporabe
radijske frekvencije kojom se emitira radio ili televizijski program.

STUPANJE NA SNAGU

Članak 7.

Ova Uredba stupa na snagu osmi dan nakon objave u "Narodnim novinama".

Klasa: 612-12/95-01/11

Urbroj : 5030116-95-1

Zagreb,14. rujna 1995.

Predsjednik

**Nikica Valentić**, v. r.

Uredba, NN 66/1995-1172
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)